ત્યાર બાદ લીલવાઠાકોર ગામના યોગેશ મોહન ખાંડુગા, ડુંગરા ગામના કારના ચાલક કિરણ પુંજા તેમજ અન્ય એક અજાણ્યાની મદદથી મૃતદેહ સગેવગે કર્યાની કબૂલાત કરી હતી. આ બંને પાસેથી એક માઉઝર, કારતુસ અને કાર જપ્ત કરી હતી. પરથમપુર ગામના ભીમસિંગ તેરસિંગ હઠીલાની પણ હથિયારોના વેપારમાં સંડોવણી હોવાની કબૂલાતના આધારે તેના ઘરે છાપો મારીને પોલીસે એક દેશી હાથ બનાવટની માઉઝર પીસ્ટલ અને દેશી તમંચો કબજે લઇ તેને પણ પકડ્યો હતો. ભીમસિંગ સામે આર્મસ એક્ટ મુજબ ગુનો દાખલ કરાયો હતો. રિમાન્ડ વેળા આ ટોળકીએ વેચેલા વધુ હથિયારો જપ્ત થવાની પોલીસ આશા સેવી રહી છે.